પરંતુ એનો અર્થ એ નથી કે આધુનિક પહેરવેશમાં ગમે તેવી ફિલ્મો ગુજરાતીઓના માથે મારવામાં આવે, એને લોકો જુએ અને એનાં ઓવારણાં પણ લે. ‘હેપ્પી ફેમિલી પ્રા. લિ.’ના લેખન સાથે દીલિપ રાવલ જેવું મંજાયેલું નામ જોડાયેલું હોવા છતાં ફિલ્મનું રાઇટિંગ તદ્દન કંગાળ છે. ‘સફેદ સાડી મને સૂટ નથી થતી’ કે ‘ગાય ભેંસ દીવાલ પર કઇ રીતે છી છી કરે’ જેવાં જોક્સ એક્સપાયરી ડેટ વટાવી ગયાને પણ જમાનો વીતી ગયો હોવા છતાં હજી અહીં ઘુસાડવામાં આવ્યા છે.